Penové karimatky sa vyrábajú v rôznych veľkostiach, no k najbežnejšej patrí dĺžka 180 cm a šírka 60 cm. Jej veľkosť si však viete bez problémov upraviť pomocou nožníc. Preto z nej ľahko vytvoríte karimatku vhodnú pre dieťa. Väčšina výrobcov ponúka karimatky v univerzálnej veľkosti, no niektorí vyrábajú podložky vo viacerých variantoch (small, regular, large atď.). To sa týka najmä nafukovacích a samonafukovacích karimatiek, pri ktorých sa myslelo na ľudí s útlou postavou, no i na tých, ktorí majú na druhej strane mohutnejšiu postavu. Ak teda hľadáte nafukovaciu/samonafukovaciu karimatku pre dieťa, siahnite po veľkosti „small“. Táto karimatka má spravidla dĺžku do 120 centimetrov.